MOKUNA XX 
A make aku la o Kailiokalauokekoa, lilo ae la ka noho Alii a pau 
loa ia Kekalukaluokewa, a hooponopono aku la oia i ka aina, a me na 
kanaka a pau malalo o kona noho Alii. 
Mahope iho o ka pau ana o kana hooponopono ana i ka aina, a me 
kona noho Alii ana. Ia manawa, hoomanao ae la o Kekalukaluokewa 
i ke kauoha a kana aikane no Laieikawai. 
Ta Kekalukaluokewa i manao aie hooko i ke kauoha a kana aikane, 
kauoha ae la oia 1 kona Kuhina, e hoomakaukau i na waa hookahi 
mano, no ka huakai kii wahine a ke Alii 1 Hawaii, e like me ke aoao 
mau o ke Alii. 
A makaukau ka ke Alii kauoha, lawe ae la ke Alii elua mau puna- 
hele, a lawe ae la i na kaukaualii ka poe kupono ke hele pu me ke 
Alii, a lawe ae la ola i kona mau ialoa a pau. 
I ka malama i oleloia o ka Mahoe mua, 1 na malama maikai o ka 
moana, haalele lakou ia Kauai, a holo aku i Hawaii. Ua nui na lai 
hala ia lakou ma ia hele ana. 
Ma keia holo ana a lakou, hiki aku la ma Makahanaloa i Hilo, ma 
ke kakahiaka nui. Ja manawa, olelo aku kahi kanaka nana i ike 
mua ia Laieikawai i ke Alu, “ E nana oe i kela anuenue e pio la iuka, 
o Paliuli no ia, ola no ua wahi Ja, malaila no kahi i loaa’i ia’u.” HE 
nee ana nae ka ua o Hilo ia mau la a lakou i hiki aku ai ma Maka- 
hanaloa. 
A no keia olelo a kahi kanaka, i aku ke Alii, “Alia wau e manaoio 
i kau no Laieikawai kela hoailona, no ka mea, he mea mau iloko o 
ka wa ua ka pio o ke anuenue, nolaila, i kuu manao, e hekau na waa, 
ae kali kakou a male ka ua, alaila, i pio mai ke anuenue iloko o ka 
wa ua ole, alaila maopopo no Laieikawai ka hoailona.” Ua like ko ke 
Alii manao ana ma keia mea me ko Aiwohikupua. 
A no keia mea, noho iho la lakou malaila e like me ko ke Alii 
makemake. Hookahi anahulu me elua la keu, haalele ka malie o 
Hilo, ike maikaiia aku Ja ka aina. 
I ke kakahiaka nui o ka la umikumamalua, puka aku la ke Alii 
iwaho mai ka hale ae. Aia hoi e hoomau ana ke anuenue e like me 
mamua, ma ke kiekie iki ana’e o ka la, aia e pio ana ke anuenue i kai 
o Keaau, ua hala ae la o Laieikawai i kai. (E like me ka kakou 
kamailio ana mamua ma ko Aiwohikupua moolelo.) 
Ma kela la, pau ko ke Alii kanalua ana no kela hoailona, a holo 
aku la a hiki i Keaau. Ja lakou i hiki aku ai ma Keaau, ua hoi 
aku o Laieikawai iuka o Paliuli. 
495 
